Ռուսագիր է: Քնարերգու: Ստեղծագործել սկսել է 1988թ.: Բանաստեղծությունների առաջին ժողովածուն` ՙՀոգու մեղեդիներ՚-ը, լույս է տեսել 1998թ. Ստեփանակերտում, երկրորդը և երրորդը` ՙՍիրտը ափի մեջ՚ և ՙԱշուն՚՝ Երևանում: 2004թ. Մոսկվայում հրատարակվել են նրա ՙՄայրիկ՚ և «ՙՀոգին՝ հոգու հետ, հոգու մասին՚ ժողովածուները: 2008թ. Ստեփանակերտում լույս է տեսել բանաստեղծությունների ընտրանին`ՙՑավ՝ ծնված երջանկությունից՚ վերտառությամբ: Ստեղծագործությունները թարգմանաբար հրատարակվել են նաև հայերեն և տաջիկերեն լեզուներով: Հարկ է նշել, որ բանաստեղծուհու քնարերգությունը ջերմ արձագանք է վայելում ընթերցողների շրջանում: Նրա պոեզիան արժանվույնս է գնահատվել իր հայ և այլազգի գրչընկերների կողմից: Ժամանակին ահա թե ինչ է ասել Բոգդան Ջանյանը. ՙՍա, իրոք, կանացի ձայն է, սիրո ձայն: Կին բանաստեղծի ձայն: Նա պոեզիայի աշխարհն է գալիս հաստատուն, բնական քայլով, իր ճանապարհով և իր ներաշխարհով: Եվ իր ասելիքով՚: Իսկ գրող-հրապարակախոս, գրաքննադատ, Ռուսաստանի մտավորականության ՙՂարաբաղ՚ կոմիտեի (ԿՐԻԿ) համանախագահ, Մոսկվայի գրողների միության քարտուղար Վալենտին Օսկոցկին գրել է. ՙԾովինար Բաղդասարյանի բանաստեղծությունները զարմանալիորեն ձգող են, քանզի նրա հոգին ՙմաքուր է ու բաց՚, և խոսում է նա ՙհոգու հետ, հոգու մասին՚։